
TECHNINĖ SPECIFIKACIJA
Lietuvos Respublikos užsienio reikalų ministerija (toliau – perkančioji organizacija), siekdama centralizuotai aprūpinti Lietuvos Respublikos diplomatinės tarnybos institucijas įslaptintos informacijos fizinei apsaugai organizuoti reikalingomis priemonėmis, perka raktų saugojimo ir valdymo spintas (toliau – įrenginys).
Įrenginio funkciniai reikalavimai
	
	Rodiklis
	Minimali reikalaujamo rodiklio reikšmė

	[bookmark: _Ref167548054]
	Saugomų elementų kiekis
	Įrenginys turi užtikrinti galimybę saugoti ir atskirai valdyti ne mažiau kaip 18 vnt. ir ne daugiau kaip 35 vnt. saugomų elementų (raktų ar jų rinkinių; toliau – raktas).

	
	Vartotojų kiekis
	Įrenginyje turi būti galima įregistruoti ir valdyti ne mažiau kaip 90 unikalių vartotojų.

	
	Raktų užrakinimas
	Raktai turi būti užrakinami savo pozicijose, o įrenginys turi turėti diodinę (arba lygiavertę) vizualinę statuso indikaciją, užtikrinančią galimybę aiškiai identifikuoti bent šiuos būvius:
· raktas prieinamas arba neprieinamas vartotojui;
· rakto nėra jam priskirtoje vietoje;
· raktas patalpintas ne jam priskirtoje vietoje.

	
	Vartotojų sąsaja
	 Įrenginio vartotojo sąsaja turi būti lietuvių ir (arba) anglų kalba. Vartotojui pateikiami meniu punktai, sistemos būsenos pranešimai ir klaidų pranešimai turi būti tekstiniai ir suprantami be papildomos techninės dokumentacijos.

	
	Vartotojų prisijungimas
	Vartotojai prie įrenginio jungiasi įvedant personalinį numerį (autentifikavimo kodą), sudarytą iš ne mažiau kaip 4 simbolių arba ne žemesnį saugumo lygį užtikrinančiomis tapatybės nustatymo priemonėmis.

	
	Raktų išdavimas
	Įrenginys turi išduoti raktus tik autorizuotiems vartotojams.

	
	Raktų išėmimas
	Vartotojas gali išimti tik tuos raktus, kuriems išimti teisę suteikė įrenginio administratorius.

	
	Audito galimybės
	Visi rakto išdavimo veiksmai (įvykiai) turi būti registruojami ir atitinkamas teises turinčio vartotojo (įrenginio administratoriaus) lengvai peržiūrimi įrenginio ekrane, be to, turi būti galimybė eksportuoti įvykių duomenis USB atmintinės arba lygiaverčių priemonių pagalba, apdorojimui kompiuteriu (atviri arba visuotinai naudojami formatai, suderinami su MS Excel, CSV ar XML).

	
	Raktų identifikavimas
	Įrenginys privalo turėti galimybę įrenginio administratoriui raktui priskirti ne trumpesnį nei 20 simbolių [skaitmenų, lotynų abėcėlės raidžių ir specialiųjų simbolių (pvz., tarpas, taškas)] aprašymą, kuris būtų prieinamas vartotojui, pavyzdžiui, lietimui jautriame ekrane (arba lygiavertėmis priemonėmis) paspaudus ant rakto identifikatoriaus.

	
	Rakto statusas
	Jei raktas paimtas ir jo nėra įrenginyje, tai kiti vartotojai turi matyti, kas paskutinis ir kada paėmė raktą.

	
	Garsiniai įspėjimai
	Įrenginys turi turėti garsinių įspėjimų funkciją, kuri suaktyvinama, kai įrenginys paliekamas neuždarytas ar kitaip neįvykdoma nustatyta jo naudojimo ar saugos būsena.

	
	Autonomiškas veikimas
	Įrenginys turi galėti veikti autonomiškai, t. y. pagrindines raktų saugojimo, išdavimo ir grąžinimo funkcijas užtikrinti be nuolatinės priklausomybės nuo išorinių informacinių sistemų ar ryšio.


Įrenginio techniniai reikalavimai
	
	Rodiklis
	Minimali reikalaujamo rodiklio reikšmė

	
	Ekranas
	Lietimui jautrus (arba lygiavertis) ekranas (raktų valdymo terminalas).

	[bookmark: _Ref167782550]
	Maitinimas
	Įrenginys turi būti pritaikytas veikti su 110–240 V kintamosios srovės (AC) elektros tinklu.

	[bookmark: _Ref167782566]
	Atsarginis energijos šaltinis
	Įrenginys turi turėti atsarginį energijos šaltinį (akumuliatorių), kuris nutrūkus pagrindiniam energijos tiekimui užtikrintų ne trumpesnį kaip 24 val. įrenginio veikimą budėjimo režimu.

	
	Avarinis atrakinimas
	Įrenginys turi turėti saugaus avarinio atidarymo galimybę, kuri būtų prieinama tik įgaliotiems asmenims ir leistų atrakinti įrenginį mechaniniu būdu (pavyzdžiui, mechaniniu raktu).

	
	Įrenginio korpusas
	Įrenginio korpuso pagrindinė dalis turi būti pagaminta iš aliuminio arba lygiavertį ar didesnį atsparumą išoriniam mechaniniam ir temperatūros poveikiui užtikrinančių medžiagų.

	
	Atsparumas aplinkos sąlygoms
	Vidaus naudojimui nuo +5°C iki +40°C, iki 95% santykinis oro drėgnumas be kondensacijos.

	
	Montavimo tipas
	Įrenginys montuojamas ant sienos. Montavimo vyriai turi būti paslėpti, neprieinami iš įrenginio išorės.


Aplinkos apsaugos kriterijai
Atsižvelgiant į tai, kad perkamas įrenginys nėra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas), ir vadovaujantis Tvarkos aprašo 4.4.4.1 papunkčiu, perkančioji organizacija savarankiškai nustato šiuos aplinkos apsaugos kriterijus, kurie yra susiję su pirkimo objektu.
	
	Rodiklis
	Minimali reikalaujamo rodiklio reikšmė

	
	Pakuotė (antrinė[footnoteRef:2]) [2:  Antrinė pakuotė – pakuotė, kurioje vartotojams ar gaminio naudotojams pateikiama tam tikra grupė prekinių vienetų ar kuri naudojama prekių atsargoms papildyti. Grupinę pakuotę galima pašalinti nepažeidus gaminio (Pakuočių ir pakuočių atliekų tvarkymo įstatymo 2 straipsnio 5 dalis).] 

	Jeigu įrenginys tiekiamas ar perduodamas antrinėje (grupinėje) pakuotėje, ši pakuotė turi atitikti pakuotėms nustatytus minimalius aplinkos apsaugos kriterijus (Tvarkos aprašo 2 priedo II skyrius „Pakuotės“).
Atitikties patvirtinimas
Tiekėjas privalo pateikti (šiuos dokumentus tiekėjas perkančiajai organizacijai privalo pateikti Viešojo pirkimo–pardavimo sutarties (toliau – sutartis) vykdymo metu kartu su pristatytu įrenginiu):
· tiekėjo ar gamintojo dokumentus, įrodančius, kad pakuotės yra homogeniškos ir (ar) atitinkamai paženklintos, arba
· dokumentus, patvirtinančius atitiktį standartams, pagal kuriuos įrodoma, kad pakuočių medžiagos perdirbamos, pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba
· Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentus, pagrindžiančius, kad tokios pakuotės, tapusios atliekomis, gali būti perdirbamos.


Kiti reikalavimai
	
	Rodiklis
	Minimali reikalaujamo rodiklio reikšmė

	
	Įrenginio dizainas
	Atsižvelgiant į tai, kad įrenginys bus montuojamas, be kita ko, ir Lietuvos Respublikos diplomatinės tarnybos institucijų patalpose, kuriose lankosi svečiai, įrenginio dizainas turi užtikrinti, kad:
· raktai nebūtų matomi, kai įrenginys yra uždarytas;
· didžiosios įrenginio išorinio korpuso (matomo, kai įrenginys yra uždarytas) dalies spalva turi būti blanki, neutralaus, šviesaus atspalvio (pavyzdžiui, balto, pieno (angl. „Milk“), dramblio kaulo (angl. „Ivory“), šviesiai pilko, sidabro pilko, aliuminio pilko ar panašaus atspalvio);
· įrenginys turi būti kompaktiškas – proporcingas (atitinkantis) 1.1 papunktyje nurodytam minimaliam raktų (saugomų elementų) kiekiui, tinkamas montuoti standartinėse biuro patalpose, neviršijantis 20 cm gylio dėl evakuacijos ir praėjimų saugos reikalavimų.

	
	Surinkimo reikalavimai
	Įrenginys privalo būti gamykliškai naujas („Brand New“) ir nenaudotas, pateikiamas originalioje gamintojo pakuotėje. Įrenginys ar jo komponentai negali būti gamykliškai atnaujinti („Renewed“, „Refurbished“ arba „Remarketed“).

	
	Įrenginio dokumentacija
	Įrenginio dokumentaciją turi sudaryti montavimo, naudojimo ir administravimo (konfigūravimo) instrukcijos lietuvių ir (ar) anglų kalba skaitmeniniu formatu (PDF, HTML ar lygiaverčiu).
Įrenginio dokumentacija sutarties galiojimo laikotarpiu turi būti prieinama gamintojo arba tiekėjo interneto svetainėje.
Jeigu dokumentacija nėra viešai prieinama arba prieiga prie jos vėliau tampa ribota, dokumentacija turi būti perduota perkančiajai organizacijai elektroninėmis priemonėmis ne vėliau kaip įrenginio pristatymo perkančiajai organizacijai dieną.

	
	Įrangos kiekis
	Sutarties galiojimo laikotarpiu perkančioji organizacija turi teisę, pateikdama atskirus užsakymus, įsigyti ne mažiau kaip 15 vnt. ir ne daugiau kaip 60 vnt. įrenginių.
Pirmojo užsakymo kiekis – 5 vnt.
Vėlesni užsakymai gali būti teikiami bet kokiam įrenginių kiekiui (nuo 1 vnt.).

	
	Įrenginių pristatymas
	Kiekvienas užsakytas įrenginys turi būti pristatytas ne vėliau kaip per 45 kalendorines dienas nuo užsakymo pateikimo dienos.
Įrenginys turi būti pristatomas adresu J. Tumo‑Vaižganto g. 2, Vilnius, pristatymo laiką iš anksto suderinus su perkančiąja organizacija.

	
	Ženklinimas
	Įrenginys turi būti pažymėtas CE ženklu.

	
	Nacionalinio saugumo reikalavimai
	Vadovaujantis Viešųjų pirkimų įstatymo 37 straipsnio 9 dalies reikalavimais ir atsižvelgiant į tai, jog prekės BVPŽ kodas yra 42965110-2 (saugyklų sistema), tiekėjas privalo užtikrinti, kad įrenginio gamintojas ar jį kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose.

	
	Garantinis terminas
	Įrenginiui nustatomas Tiekėjo pasiūlytas arba Prekių gamintojo taikomas garantinis terminas, tačiau bet kokiu atveju ne trumpesnis kaip 24 mėnesiai. Garantinis terminas skaičiuojamas nuo Įrenginio perdavimo–priėmimo akto pasirašymo dienos.
Reakcijos laikas į gedimą – ne ilgiau kaip kita darbo diena nuo pranešimo gavimo.
Gedimo sprendimo terminas – ne ilgesnis kaip 5 darbo dienos.
Garantinio remonto trukmė – ne ilgesnė kaip 30 kalendorinių dienų. Jei per šį laikotarpį įranga nesutaisoma, ji turi būti pakeista nauja ne prastesnių parametrų įranga.
Garantinio laikotarpio metu visi remonto, keitimo ir transportavimo kaštai tenka tiekėjui.

